Itsasoari begira

Itsasoari begira  Benito Lertsundi eta Jon Maiak euskal abesti herrikoi bat da. Azken arnasa eman nahi nuke izena ere erabiltzen da batzuetan.

Oso bertso ezaguna da. Bertsolaritzan oso sarritan erabiltzen da. Bertsolaritzaren Datu-Basean bat-bateko saioetako grabazioetan 20tik gora erreferentzia agertzen dira.

Doinua hamarreko handiko bertsokeraren ohiko adibidea izaten da.

Hitzak 
Abestiak hamarreko handi neurrko bost bertso ditu: 

Zazpi mendeko gauean gaude

Gure lore eta sasi

Irrintzi oihu,ele eta ulu

Marmario eta garrasi

Haize, enbata, brisa, galerna

Gaur garbi bihar nahasi

Xake taularen zuri beltzetan

Arrats gozo egun gazi

Ai itsasorik ez bageneuka

Zeri so negarrez hasi

Gure zuhaitza landatu dugu

Amildegi muturrean

Adarrak dauzka ertzetik haruntz

Sustraiak berriz lurrean

Bihotz hesteak estu helduaz

Esku baten ahurrean

Bertso berriak jartzera noa

Bere indar laburrean

Nola malko bat isuritzen den

Itsasoaren aurrean

Nola haizea ur azalean

Eguzkiaren irteeran

Nola kaioak zorabioan

Itsas enbata bezperan

Pentsatzen nago gure berdin

Ibiltzen ez ote geran

Susmoa daukat patua bera

Itsasoa ez ote dan

Libre ta zabal dugu aurrean

Eta ezin dugu edan

Heldu herria sustraietatik

Tira eta gora jaso

Jarri Kantauri aurrean eta

Mantendu zutik hari so

Ispilu hortan ikus gaitezen

Herriz herri auzoz auzo

Zauriak gatzez erre ditzagun

Malkoak urez eraso

Libre ta zabal irla txiki bat

Salbatuko da akaso

Azken arnasa eman nahi nuke

Eguna hiltzen ari da

Azken arnasa eman nahi nuke

Bertsoak entzuten dira

Azken arnasa eman nahi nuke

Kantari nator herrira

Azken arnasa ematen degu

Eguzkitik eguzkira

Azken arnasa eman nahi nuke

Itsasoari begira

Hamarreko handia 
Hamarreko handiko neurria duten bertso guztiak doinu askorekin kantatu daitezke, esate baterako, hauekin:

 Hil da Canovas fuera Canovas
 Amodioa gauza tristea

Erreferentziak

Kanpo estekak 

 Maritxu nora zoaz? abestiaren bertsio klasikoa, Youtube webgunean.
 Drindots musika taldearen Maritxu nora zoaz? abestiaren bertsioa, Youtube webgunean.

Benito Lertxundiren abestiak
Jon Maiaren abestiak
Euskal abesti herrikoiak
Hamarreko handiak